Pircs forsvar

**Pircs forsvar** (uttales "pirts"), også kjent som Ufimtsevs forsvar og Jugoslavisk åpning, er en sjakkåpning karakterisert av svarts svar til 
*1. e4 med 
*1. ...d6 og 
*2. ... Sf6.

Den tillater hvit å etablere et sentrum som ser imponerende ut med bønder på d4 og e4. Forsvaret er oppkalt etter den jugoslaviske stormester Vasja Pirc (uttales "pirts").

Pirc-åpningen er en relativt ny åpning. I 1930-årene ble den betraktet som mindreverdig, men i 1960-årene ble den funnet å være helt spillbar. Åpningen er krevende å spille, og korrekt spill er noen ganger ikke-intuitivt. I dette hypermoderne forsvaret setter ikke svart umiddelbart bønder i sentrum, men arbeider heller for å underminere det hvite bondesentrumet.

Et eksempel på Pircs forsvar:

*1. e4  d6
*2. d4  Sf6 (diagram 1)

## De første trekkene

Hvits førstetrekk, kongebondeåpning, er det aller vanligste av alle sjakkåpninger. Ifølge Chessgames.com forekommer det (pr. 30.04.2006) i ca. 47,9%, dvs i 185.539 av 387.069 partier som er lagt inn i deres database.

Svarts åpningssvar er derimot sjeldnere. 1. ... d6 forekommer bare i 3,2%, dvs ca. 6000
partier (Jugoslavisk åpning). Med dette trekket inviteres hvit nærmest til å befeste sin bondestilling i sentrum, og hvits desidert mest brukte andretrekk er da også 2. d4.

Åpningen kan også komme etter dronningbondeåpning:
*1. d4 d6
*2. e4 Sf6 (diagram 1)

Hvits førstetrekk her er det nestvanligste åpningstrekket, men åpningen inneholder nøyaktig de samme trekkene som ovenfor, bare i en litt annen rekkefølge. Hvis svart spiller 1. ... Sf6, kommer imidlertid hvit ofte med 2. c4, dronningbondespill, som etter svarts 2. ... d6 er Gammelindisk forsvar og kan føre til Kongeindisk.

Pircs åpning hører til de halvåpne spill og er klassifisert som B07 – B09 i ECO-listen. Åpningen kan utvikles videre på ulike måter. Den aller vanligste fortsettelsen er:
*3. Sc3 g6 (diagram 2)

## Varianter

Det finnes flere, men er her noen av dem:

*3. Sc3 Pircs forsvar
**3. ... c6 Ufimtsev-Pytel – varianten (diagram 3)
**3. ... g6 Pircs forsvar, hovedvariant
***4. Le3 c6 5. Dd2 som kalles 150-angrepet
***4. g3 Sveshnikovs system (Fianchetto-system, utviklingsplan: Lf1-g2, Sg1-e2, kort rokade og senere f2-f4)
***4. Lc4 Holmovs system
***4. Lg5 Byrne-varianten
***4. Le2 Pircs forsvar
****4. ... Lg7 5. g4 Kinesisk variant
****4. ... Lg7 5. h4 Bajonettangrepet (Mariotti-angrepet)
***4. Sf3 Pirc klassisk tospringer-system
****4. ... Lg7 Pirc klassisk tospringer-system
*****5. h3 Pirc klassisk h3-system 
*****5. Le2 Pirc klassisk system 5.Le2 (se diagram 4)
***4. f4 Østerriksk angrep
****4. ... Lg7 
*****5. Sf3 
******5. ... 0-0
*******6. e5 Østerriksk angrep 6.e5 
*******6. Le3 Østerriksk angrep 6.Le3
*******6. Ld3 Østerriksk angrep 6.Ld3
******5. ... c5 Østerriksk angrep, drageformasjon 
*****5. Lc4 Østerriksk angrep, Ljuojevic-varianten
***4. f3-systemet (analogt til Sämisch-varianten i Kongeindisk støtter hvit sitt sentrum og vil rykke fram på kongefløyen med  h2-h4 og g2-g4)

## Paralleller til andre åpninger

I tillegg har vi Robatsch-forsvaret, Gellers system (B07) 
*1. e4 g6 
*2. d4 Lg7 
*3. Sf3 d6 
*4. c3 (diagram 5)
som er en åpning med en litt annen trekkrekkefølge, men som fører til samme stillingstype. Her unnlater svart å gjøre det karakteristiske Sf6-trekket, som vi ellers finner igjen som svarts andretrekk i de andre Pirc-variantene.